भट्टाचार्य ने गांगुली की तुलना पाकिस्तान के महान खिलाड़ी इमरान खान और श्रीलंकाई दिग्गज अर्जुन रणतुंगा से की जिन्होंने नए सिरे से टीम का गठन किया और ऊंचाई पर ले गए। किताब में कहा गया कि ग्रेग चैपल विवाद को छोड़ दें तो टीम के पहले विदेशी कोच जान राइट और दूसरे खिलाड़ियों से उनके संबंध शानदार थे। उनकी कप्तानी में खिलाड़ी एक टीम की तरह खेलते थे और इस दौरान टीम की सचिन तेंदुलकर पर निर्भरता कम हुई थी।